**KRAPINSKO-ZAGORSKA ŽUPANIJA**

**Upravni odjel za gospodarstvo, poljoprivredu,**

**turizam, promet i komunalnu infrastrukturu**

|  |
| --- |
| **SAVJETOVANJE SA ZAINTERESIRANOM JAVNOŠĆU** |
| ***Nacrt Pravilnika o dodjeli potpore za poticanje proizvodnje Zagorskih mlinaca i „Zagorskih štrukli“/“Zagorskih štruklji“ Krapinsko-zagorske županije u 2023. godini*** |
| *Krapinsko-zagorska županija objavljuje objedinjene primjedbe zaprimljene od strane predstavnika zainteresirane javnosti koji su dostavili primjedbe na* ***Nacrt Pravilnika o dodjeli potpore za poticanje proizvodnje Zagorskih mlinaca i „Zagorskih štrukli“/“Zagorskih štruklji“ Krapinsko-zagorske županije u 2023. godini*** *u razdoblju od 25. svibnja 2023. godine do 9. lipnja 2023. godine.* |

|  |  |  |  |  |
| --- | --- | --- | --- | --- |
| **Red.**  **br.** | **Naziv dionika**  **(pojedinac, organizacija, institucija)** | **Članak na**  **koji se**  **odnosi primjedba/**  **prijedlog** | **Tekst primjedbe / prijedloga** | **Razlog prihvaćanja/**  **neprihvaćanja primjedbe ili prijedloga** |
| **1.** | **Anonimni prijavitelj** | Načelne primjedbe | Načelne primjedbe odnose se na greške u Nacrtu Pravilnika posebno kod numeričkih iznosa potpore. | **Primjedbe se prihvaćaju.** |
| **2.** | **Anonimni prijavitelj** | Članak 5. stavak 3. | Primjedba se odnosi na odredbu kako količina Zagorskih štruklji stavljena na tržište 2022/2023. nije uvjet za dodjelu potpore. Smatramo kako je količina certificiranog proizvoda proizvedenog i stavljenog na tržište od krucijalne važnosti te da mora biti uvažena kao faktor u rangiranju proizvođača i određivanju dodijeljenog iznosa potpore. Naime, nema logike jednako podupirati proizvođače neovisno o proizvedenoj količini. Tim više što sustav certifikacije omogućuje da se certificira proizvođač sa neznatnim količinama proizvodnje i nikakvim utjecajem na gospodarstvo Krapinsko-zagorske županije. Pretpostavljamo kako nije cilj ove potpore poticati bilo koje proizvođače već poticati proizvođače koji će certificirani proizvod promovirati na što širem geografskom teritoriju i time promicati ne samo Zagorske štruklje već i samu Krapinsko-zagorsku županiju.  Također, cilj ove potpore bi trebao biti pozitivan utjecaj na zapošljavanje i kroz korištenje lokalnih sirovina pozitivno utjecati na lokalne proizvođače sirovina (sira i vrhnja); a ove utjecaje nikako nemaju u jednakoj mjeri proizvođači koji proizvode nekoliko stotina kg proizvoda i proizvođači koji na tržište stavljaju desetke kilograma godišnje.  Isto tako, pretpostavljamo da je cilj potpore poticati proizvođače da podižu količinu proizvodnje, što ovakav sustav potpora sigurno ne čini, jer je iznos potpore jednak proizvodi li 10 kg ili 50 tona Zagorskih štruklji. Već se duži niz godina ovakav sustav primjenjuje kod potpora proizvođačima Zagorskih mlinaca, kroz koji se različito potiče proizvođače upravo uzimajući u obzir količinu proizvoda stavljenog na tržište, jer se primjenjuje gore navedena logika.  Naš je prijedlog da se preslika sustav kakav se koristi i kod Zagorskih mlinaca te također smatramo da su količine koje su predložene za Zagorske mlince (iznos potpore za količinu do 10 tona godišnje, odnosno iznos potpore za količinu iznad 10 tona godišnje) prihvatljive i za Zagorske štruklje. | **Primjedba se prihvaća.**  U Pravilnik će se ugraditi da podnositelji prijave koji su proizveli Zagorske mlince ili „Zagorske štrukle“/“Zagorske štruklje“ imaju jednake uvjete kod isporučenih količina proizvoda na tržište kako bi ostvarili određeni iznos potpore. U kategoriji isporučene količine proizvoda do 10 tona godišnje, najviši iznos potpore „do 3.982,00 eura/30.002,38 kuna“ povećan je na iznos „do 6.636,00 eura/49.998,94 kune“. |
| **3.** | **Certificirani proizvođači Zagorskih mlinaca:** Kogutex tjestenine d.o.o., MASSA LOVITA d.o.o., Zebrano d.o.o., CENTAR-ŠKUDAR d.o.o | Načelne primjedbe | Načelne primjedbe se odnose na način na koji je natječaj odnosno Pravilnik za dodjelu potpora koncipiran u dijelu intenziteta potpore, odnosno određivanja iznosa potpore ovisno o količini proizvoda stavljenih na tržište za Zagorske mlince, dok za Zagorske štruklje količina proizvoda stavljenog na tržište nije uvjet.  Naše je mišljenje da predloženim Pravilnikom proizvođači certificiranih proizvoda nisu stavljeni u ravnopravnu poziciju da bi mogli konkurirati, tj. ravnopravno se natjecati za sredstva. S obzirom da za ista sredstva konkuriraju proizvođači Zagorskih mlinaca s proizvođačima Zagorskih štruklji, proizvođači Zagorskih mlinaca moraju ispuniti uvjet isporučene količine na tržište, dok za Zagorske štruklje toga uvjeta nema. Time je narušena konkurencija na tržištu te svi poslovni subjekti nisu u istoj poziciji da se natječu. | **Primjedbe se prihvaćaju.** |
| **4.** | **Certificirani proizvođači Zagorskih mlinaca:** Kogutex tjestenine d.o.o., MASSA LOVITA d.o.o., Zebrano d.o.o., CENTAR-ŠKUDAR d.o.o | Članak 5., stavak 3. | Primjedba na članak 5. Iznos i intenzitet potpore za poticanje proizvodnje Zagorskih mlinac, odnosno Zagorskih štruklji, stavak (3):  Primjedba se odnosi na odredbu kako količina Zagorskih štruklji stavljena na tržište 2022/2023. nije uvjet za dodjelu potpore. Smatramo kako je količina certificiranog proizvoda proizvedenog i stavljenog na tržište od krucijalne važnosti te da mora biti uvažena kao faktor u rangiranju proizvođača i određivanju dodijeljenog iznosa potpore. Upravo iz ovog razloga je navedena odredba predložena od strane članova Udruge Tradicija Zagorja te dodana u Pravilnik za poticanje proizvodnje Zagorskih mlinaca u prijašnjim godinama te se Natječaj provodio upravo po tim pravilima.  Sam sustav certifikacije omogućuje da se certificira svaki proizvođač proizvoda zaštićenog naziva, bez obzira na količinu proizvoda koji proizvodi. Time svaki proizvođač pa i onaj sa neznatnom količinom proizvodnje i nikakvim utjecajem kako na tržištu može ući u sustav certifikacije i samim time se prema predloženom Pravilniku natjecati za sredstva potpore.  Istovremeno, od proizvođača Zagorskih mlinaca se traži ispunjenje količinskog uvjeta te se navedene proizvođače stavlja u neravnopravan položaj u konkuriranju za sredstva potpore. Sam princip natječaja narušava pozitivnu konkurenciju na tržištu i ne daje jednake prilike proizvođačima različitih proizvoda da se natječu za isti fond sredstva.  Naš je prijedlog da se oba proizvoda, Zagorske mlince i Zagorske štruklje primjenjuje isti sustav kakav smo imali prijašnjih godina kod Zagorskih mlinaca te također smatramo da su količine koje su predložene za Zagorske mlince (iznos potpore za količinu od 10 tona godišnje, odnosno iznos potpore za količinu iznad 10 tona godišnje) prihvatljive za Zagorske štruklje. | **Primjedba se prihvaća.**  U Pravilnik će se ugraditi da podnositelji prijave koji su proizveli Zagorske mlince ili „Zagorske štrukle/Zagorske štruklje“ imaju jednake uvjete kod isporučenih količina proizvoda na tržište kako bi ostvarili određeni iznos potpore. U kategoriji isporučene količine proizvoda do 10 tona godišnje, najviši iznos potpore „do 3.982,00 eura/30.002,38 kuna“ povećan je na iznos „do 6.636,00 eura/49.998,94 kune“. |
| **5.** | **Certificirani proizvođači Zagorskih mlinaca:** Kogutex tjestenine d.o.o., MASSA LOVITA d.o.o., Zebrano d.o.o., CENTAR-ŠKUDAR d.o.o | Članak 5.,  stavak 5. | Drugi dio primjedbe odnosi se na članak 5, stavak 5., koji propisuje intenzitet potpore za Zagorske mlince u iznosu od 50% ukupnog ulaganja. Razumijemo namjeru predlagatelja Pravilnika da se smanji intenzitet potpore za Zagorske mlince s obzirom da se proizvođače Zagorskih mlinaca potiče već duži niz godina te da se naglasak prebaci na druge proizvode. Međutim, smatramo kako je ova godina najgori mogući trenutak za takav korak. Posljednje dvije godine se neprekidno nalazimo u kontinuiranom rastu proizvođačkih troškova, od troškova energenata (plin, struja), cijene ambalaže (plastika, karton), troškova rada (rast plaća i inflacija) te se certificirani proizvođači Zagorskih mlinaca nalaze na rubu održivosti poslovanja. S obzirom da je nemoguće podizati cijene Zagorskih mlinaca u skladu s rastom troškova, kontinuirano radimo na rubu ekonomske isplativosti te su nam potpore itekako nužne da bi bili u mogućnosti izvršiti bilo kakvo ulaganje u poslovanje. Ukoliko potpora izostane ili intenzitet bude smanjen na 50%, uvjereni smo da će i investicije izostati. Predlažemo da intenzitet potpore ostane na 80%. | **Djelomično se prihvaća.**  Krapinsko-zagorska županija s ciljem jednakog odnosa prema certificiranim proizvođačima Zagorskih mlinaca i  „Zagorskih štrukli/“Zagorskih štruklji“ te jednake važnosti oba certificirana proizvoda za gospodarstvo Županije, u članku 5. Pravilnika, propisati će da: „Sredstva za provedbu aktivnosti iz skupine A se odobravaju u iznosu do 60% od ukupno prihvatljivih troškova za poticanje proizvodnje Zagorskih mlinaca ili „Zagorskih štrukli/“Zagorskih štruklji“. |